**Zápisnica zo zasadnutia Obecného zastupiteľstva vo Veselom**

**zo dňa 4. septembra 2019**

Prítomní: podľa prezenčnej listiny

Program zasadnutia:

1. Otvorenie zasadnutia

2. Schválenie návrh programu zasadnutia

3. Určenie overovateľov zápisnice

4. Kontrola uznesení

5. VZN 1/2012 o podmienkach poskytovania dotácií z prostriedkov obce Veselé

6. Investičné akcie

7. Rôzne

8. Diskusia

9. Záver

1. Zasadnutie OZ otvorila V. Šipková, starostka obce. Na zasadnutí boli prítomní 7 poslanci. Zastupiteľstvo bolo uznášaniaschopné.

2. V. Šipková, starostka obce, predložila návrh programu zasadnutia.

3. V. Šipková predložila návrh na určenie overovateľov zápisnice poslancov Adrianu Duračkovú a Zuzanu Drietomskú, zapisovateľku zápisnice Bc. Máriu Krátkú.

4. Uznesenia zo zasadnutia obecného zastupiteľstva 19. 6. 2019 prečítala hlavná kontrolórka obce Mária Horinová.

5. Listom č. Pd 27/19/2204-4 Okresnej prokuratúry v Piešťanoch, požiadal JUDr. Richard Singer, prokurátor, v zmysle zákona 153/2001 Z. z. o prokuratúre v znení neskorších predpisov o zaslanie správy, či má obec prijaté VZN, ktorým určuje podmienky poskytovania dotácií z rozpočtu obce. Obec Veselé prijala VZN č. 1/2012 o podmienkach poskytovania dotácií z prostriedkov Obce Veselé a poskytla VZN na kontrolu prokuratúre.

Vzhľadom na zistené nedostatky vo VZN bol obci Veselé doručený protest prokurátora zo dňa 4. 7. 2019. Podľa §23 odsek 2 písmeno f zákona číslo 153/2001 Z. z. prokurátor navrhol všeobecne záväzné nariadenie zrušiť v celom rozsahu.

6. Starostka obce informovala prítomných o postupe prác na rekonštrukcii budovy obecného úradu, o prípravných prácach na odstránení havarijného stavu vykurovacieho systému v kultúrnom dome. Práce sa plánujú zahájiť začiatkom októbra. Starostka obce podala aj žiadosť o dotáciu na rekonštrukciu multifunkčného ihriska.

7. Na základe návrhu poslancov OZ starostka obce oslovila p. Dušana Strečanského, Dubovany, s návrhom opráv sakrálnych pamiatok vo Veselom. P. Strečanský sa vyjadril, že vzhľadom na stav poškodenia sôch a náročnosti prekládky sochy Sv. Jána Nepomuckého nemôže podať ponuku na práce a rekonštrukciu, jeho firma nie je na to technicky vybavená.

V súvislosti s prácami na rekonštrukcii kúrenia v budove KD starostka obce informovala prítomných, že v priebehu mesiaca október nebude kultúrny dom sprístupnený občanom a  kultúrno-spoločenská akcia „Posedenie s dôchodcami“ bude až po ukončení prác. Akcia „Privítajme Sv. Mikuláša“ sa v prípade neukončenia prác bude realizovať v prípade priaznivého počasia v centre obce pri vianočnom stromčeku, v prípade nepriaznivého počasia v kostole.

Klub kreatívnych mám po 10-ty rok pripravuje alegorický voz na „Victoriu Regiu“ 2019 na tému „Úcta k tradíciám“.

21. 9. 2019 sa uskutoční púť za našim rodákom Dr. Štefanom Moysesom do Žiaru nad Hronom pri príležitosti 150-teho výročia jeho úmrtia. Účastníci navštívia Kostol Povýšenia Sv. Kríža, kde je v krypte miesto jeho posledného odpočinku. Ďalej navštívia pamätnú izbu Dr. Štefana Moysesa a jeho pamätník.

PZ Dolinka usporiada 28. 9. 2019 strelecké preteky poľovných združení Mikroregiónu nad Holeškou.

Na záver starostka obce poďakovala prítomným za účasť.

**Uznesenia Obecného zastupiteľstva vo Veselom zo dňa**

**4. 9. 2019**

**Uznesenie Obecného zastupiteľstva vo Veselom č. 24/2019**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 4. 9. 2019.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 25/2019**

Obecné zastupiteľstvo vo Veselom

určuje

overovateľov zápisnice poslancov Adrianu Duračkovú a Zuzanu Bokorovú, zapisovateľku zápisnice Bc. Máriu Krátkú.

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 26/2019**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 19. 6. 2019

Prítomní 7 poslanci

Schválili 7 poslanci

**Uznesenie Obecného zastupiteľstva vo Veselom č. 27/2019**

Obecné zastupiteľstvo vo Veselom

a) vyhovuje

protestu prokurátora proti VZN obce Veselé číslo 1/2012 o podmienkach poskytovania dotácií z prostriedkov Obce Veselé v celom rozsahu,

b) zrušuje

Všeobecne záväzné nariadenie obce Veselé č. 1/2012 o podmienkach poskytovania dotácií z prostriedkov Obce Veselé prijaté obecným zastupiteľstvom dňa 31. 5. 2012 uznesením č. 18/2012, účinné dňom 15. 6. 2012.

Prítomní 7 poslanci

Schválili 7 poslanci

Vo Veselom 4. 9. 2019

Viera Šipková

Starostka obce

Zápisnicu zapísala: Bc. Mária Krátká

Overovatelia zápisnice:

Adriana Duračková ................................................

Zuzana Bokorová .................................................